LIETUVOS RESPUBLIKOS SOCIALINĖS APSAUGOS IR DARBO MINISTRO

Į S A K Y M A S

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2010 M. BIRŽELIO 28 D. ĮSAKYMO Nr. A1-309 „DĖL VILNIAUS APSKRITIES RESOCIALIZACIJOS CENTRO PAVADINIMO PAKEITIMO IR NUOSTATŲ PATVIRTINIMO“ PAKEITIMO

2013 m. sausio 31 d. Nr. A1-33

Vilnius

P a k e i č i u Vaiko ir motinos globos namų „Užuovėja“ nuostatus, patvirtintus Lietuvos Respublikos socialinės apsaugos ir darbo ministro 2010 m. birželio 28 d. įsakymu Nr. A1-309 „Dėl Vilniaus apskrities Resocializacijos centro pavadinimo pakeitimo ir nuostatų patvirtinimo“ (Žin., 2010, Nr. 78-4053):

1. Išdėstau 1 punktą taip:

„1. Vaiko ir motinos globos namai „Užuovėja“ (toliau – globos namai) yra biudžetinė įstaiga, kurios paskirtis yra užtikrinti trumpalaikę (ilgalaikę) socialinę globą, ugdymo ir socialines paslaugas be tėvų globos likusioms nepilnametėms motinoms bei jų vaikams ir besilaukiančioms nepilnametėms, kurioms nustatyta laikinoji ar nuolatinė globa (rūpyba).“

2. Išdėstau 9.1 punktą taip:

„9.1. teikti socialinę globą nepilnametėms motinoms iki 18 metų ir jų vaikams, o jei motina mokosi pagal bendrojo ugdymo programą, formaliojo švietimo profesinio mokymo programą ar aukštojo mokslo studijų programą – iki 21 metų ir jų vaikams;“.

3. Papildau 9.7 punktu:

„9.7. suderinus su Socialinės apsaugos ir darbo ministerija, teikti socialinę globą vaikams, kurių motinų globėjas (rūpintojas) yra arba buvo globos namai, tačiau laikinai motinos negali gyventi globos namuose, taip pat apgyvendintoms nepilnametėms motinoms ir jų vaikams tol, kol bus išspręstas jų grąžinimo tėvams arba globos (rūpybos) nustatymo klausimas.“

4. Išdėstau 12 punkto pirmąją pastraipą taip:

„12. Globos namų veikla organizuojama vadovaujantis socialinės apsaugos ir darbo ministro patvirtintais metiniais veiklos planais, rengiamais vadovaujantis Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Žin., 2002, Nr. 57-2312; 2010, Nr. 102-5279), ir skelbiamais globos namų interneto tinklalapyje. Metinių veiklos planų vykdymą vertina Socialinės apsaugos ir darbo ministerijos Vidaus audito skyrius.“

5. Išdėstau 14.1 punktą taip:

„14.1. užtikrina globos namų metinio veiklos plano projekto rengimą ir teikia socialinės apsaugos ir darbo ministrui jį tvirtinti;“.

6. Įrašau 14.3 punkte vietoj žodžio „uždaviniai“ žodžius „veiklos tikslai“.

7. Įrašau 14.5 punkte vietoj žodžio „uždavinių“ žodžius „veiklos tikslų“.

8. Įrašau 14.6 punkte vietoj žodžio „uždaviniams“ žodžius „veiklos tikslams“.

9. Įrašau 14.7.1 punkte vietoj žodžių „bazinės mėnesinės algos“ žodžius „tarnybinio atlyginimo“.

10. Pripažįstu netekusiu galios 14.7.3 punktą.

11. Papildau nauju 21 punktu (buvusį 21 punktą laikau 23 punktu):

„21. Globos namų finansų kontrolė vykdoma globos namų direktoriaus nustatyta tvarka.“

12. Papildau 22 punktu:

„22. Globos namų metinio veiklos plano įgyvendinimo kontrolę vykdo globos namų direktorius.“

Socialinės apsaugos ir

darbo ministrė	Algimanta Pabedinskienė